износа за САЩ надвишава изчислената обща стойност на производството в Малайзия (16). Другите основни експортни пазари за малайзийските производители на ПТ са Мексико, Турция и Канада, съставляващи съответно 4 %, 3 % и 1 % от техния износ на ПТ.
 Нормална стойност
 (97)
 Поради липсата на каквато и да било друга информация нормалната стойност бе основана на данни, предоставени от заявителя в искането за преглед, в съответствие с член 18 от основния регламент.
 Експортна цена
 (98)
 Експортните цени през разследвания период в рамките на прегледа бяха установени въз основа на публично достъпни данни, т.е. митническата статистика на САЩ. Въз основа на разработена от заявителя методология в искането за преглед Комисията коригира статистическите данни, за да изключи видовете на продукта, които не бяха включени във формираната нормална стойност, както е описано по-горе, с цел постигане на по-добра сравнимост.
 Сравнение
 (99)
 Среднопретеглената нормална стойност бе сравнена със среднопретеглената експортна цена на ПТ в съответствие с член 2, параграф 11 от основния регламент — и двете стойности на равнище франко завода.
 (100)
 За да се гарантира обективно сравнение между нормалната стойност и експортната цена, бяха отчетени разликите във факторите, влияещи върху цените и тяхната сравнимост, в съответствие с член 2, параграф 10 от основния регламент. Експортната цена съответно бе коригирана за разходите за транспорт, застраховка и опаковане по представени в искането за преглед оценки на заявителя, за да се приведат стойностите на база CIF, получени от статистиката за вноса в САЩ, към равнище франко завода.
 Дъмпингов марж през разследвания период в рамките на прегледа
 (101)
 Сравнение между средната нормална стойност и средната експортна цена, надлежно коригирана на ниво франко завода, както е описано по-горе, изразено като процент от цената CIF на границата на САЩ, показа във всички случаи дъмпингов марж в размер над 86,7 %. Действително, както е обяснено в съображение 105 по-долу, органите на САЩ установиха, че Малайзия е била използвана за заобикаляне на наложените върху китайските производители на ПТ антидъмпингови мита. Обхватът на митата бе разширен с включването на малайзийските производители на ПТ.
 3.5.2.2. Производствен капацитет и свободен капацитет
 (102)
 Съгласно посоченото в искането Малайзия разполага с производствен капацитет от 59 000 тона и свободен капацитет от 44 000 тона, което е близо до стойността на общото потребление на ПТ в Съюза. В искането за преглед е посочено също така, че след въвеждането на окончателните мерки през 2002 г. капацитетът за производство на ПТ в Малайзия е бил значително разширен, като според направени оценки от 10 000 тона е станал 59 000 тона през разследвания период в рамките на прегледа.
 3.5.2.3. Привлекателност на пазара на Съюза
 (103)
 Нито един от наличните факти не сочи към съществен растеж или спад на използващите ПТ отрасли в Малайзия, поради което се счита, че малайзийският вътрешен пазар на ПТ ще се задържи сравнително стабилен през следващите години и следователно няма да даде възможност за съществено разрастване на малайзийските ПТ.
 (104)
 Разследването показа, че пазарът на ПТ в Съюза е привлекателен за износа от Малайзия. Това се дължи най-вече на наличния за малайзийските производители на ПТ